
Selskabsmeddelelse 41 2016/17
Allerød, 2017-01-10 08:46 CET (GLOBE NEWSWIRE) -- Den samlede omsætning i 3. kvartal 2016/17 (1. oktober 2016 – 31. december 2016) udgjorde DKK 1.064 mio., svarende til en vækst på 1,2% i forhold til samme periode i 2015/16. 
Den sammenlignelige vækst (like-for-like væksten) i egne butikker udgjorde 1,3% i 3. kvartal 2016/17. Like-for-like væksten for de første 9 måneder af 2016/17 udgjorde 1,0%.
Terje List, adm. direktør udtaler: ”I et marked med en fortsat intensiveret konkurrence er vi glade for at have opnået en positiv like-for-like vækst i det vigtige tredje kvartal. Høj vækst på Black Friday og online samt en flot salgsudvikling i Stylebox med de nye M·A·C shop-in-shops var med til at understøtte det opnåede resultat. Der skal lyde en stor tak til medarbejderne for en flot indsats i julehandlen og på Black Friday”.
Forventningerne til helåret fastholdes uændret i forhold til det tidligere udmeldte med en samlet like-for-like omsætningsvækst i 2016/17 på 0-2%. EBITA marginen for regnskabsåret 2016/17 forventes fortsat realiseret på et niveau omkring 16,0%.
Delårsrapporten for de første 9 måneder af 2016/17 offentliggøres den 8. februar 2017.

Spørgsmål kan rettes til Head of Investor Relations Søren Mølbak på telefon 48 1655 48.

